**PÁLYÁZATI FELHÍVÁS**

**nemzetközi tanulmányok-, pszichológia-, szociálpedagógia-, szociológia- és tanító**

**II. és III. évfolyamos alapképzési szakok hallgatói**

**továbbá**

**osztatlan tanárképzés és osztatlan jogász mesterképzés**

**III., IV. és V. évfolyamos**

**hallgatói számára**

Budapest Főváros Kormányhivatala a Pázmány Péter Katolikus Egyetemmel kötött együttműködési megállapodás alapján **pályázatot hirdet a 2025/2026. tanév őszi szemeszterétől Budapest Főváros Kormányhivatala hosszú távú támogatási programjában történő részvételre.**

**I. A pályázók körének személyi feltételei**

Pályázatot nyújthatnak be azon hallgatók, akik az alábbi feltételeknek megfelelnek:

1. a Pázmány Péter Katolikus Egyetem nemzetközi tanulmányok, pszichológia, szociálpedagógia, szociológia vagy tanító alapképzési szakán, osztatlan tanári mesterképzési szakán, illetve osztatlan jogász mesterképzési szakán tanulmányokat folytató hallgatója **ÉS**
2. alapképzésben legalább II. lezárt aktív félévvel rendelkező hallgató, osztatlan képzésben legalább IV. lezárt aktív félévvel rendelkező hallgató **ÉS**
3. a pályázat benyújtásának időpontjában aktív nappali tagozatos hallgatói jogviszonnyal rendelkezik **ÉS**
4. az elnyert támogatási időszak teljes időtartama alatt aktív hallgatói jogviszonnyal fog rendelkezni (kivéve a vis maior helyzetet[[1]](#footnote-1)) **ÉS**
5. a hallgatóval szemben nem zajlik fegyelmi eljárás **ÉS**
6. büntetlen előéletű **ÉS**
7. cselekvőképes **ÉS**
8. magyar állampolgár.

**II. A támogatási program időtartama, támogatott létszám**

Határozott idejű, alapképzésben legfeljebb 4 félév, osztatlan képzésben legfeljebb 6 félév időtartamú.

**Támogatási programba bekerülő hallgatói létszám maximuma: 10 fő** az alábbi szakterületenkénti bontásban:

* nemzetközi tanulmányok 1 fő
* pszichológia, szociálpedagógia, szociológia 3 fő
* tanító 2 fő
* osztatlan tanár mesterképzés 2 fő
* osztatlan jogász mesterképzés 2 fő

A Támogató fenntartja a jogot, hogy az adott szakokról a meghirdetett létszám jelentkezésének hiányában a létszámkeretet más szakokról tölti fel.

**III. A támogatási program lényegesebb szakmai tartalma**

A támogatási programba bekerülő hallgató a Kormányhivatal szervezeti egységein szakmai iránymutatás és felügyelet mellett

1. heti 8 órában (legalább napi 4 óra időtartamban) tanulmányai mellett gyakornoki munkát végez a Kormányhivatal valamely szakterületén,
2. betekintést nyer az adott szakterület tevékenységi körébe,
3. lehetősége nyílik a hatósági tevékenység szabályainak részletes megismerésére,
4. az osztatlan tanári mesterképzés kivételével vállalja, hogy a nemzeti felsőoktatásról szóló 2011. évi CCIV. törvény (Nftv.) 15. § (3) bekezdése szerinti, az adott képzés kimeneti követelményeként meghatározott legalább hat hétig tartó [Nftv. 85. § (3) bekezdés] szakmai gyakorlatát a Kormányhivatalnál teljesíti,
5. a támogatási szerződés szerint az oklevél megszerzését követően legalább a támogatott félévek számával megegyező időtartamra a Kormányhivatallal kormányzati szolgálati jogviszonyt létesít.

**IV. A pályázóktól elvárt kompetenciák**

1. magas fokú érdeklődés a közigazgatási és hatósági tevékenységek iránt,
2. precíz, gyakorlatorientált problémamegközelítés és -megoldás,
3. önálló és csapatban történő munkavégzésre való alkalmasság,
4. magas szintű szóbeli és írásbeli kommunikációs készség,
5. felhasználói szintű informatikai ismeretek.

**V. A támogatási program pályázatához kapcsolódó tanulmányi eredmények**

A hosszú távú támogatási és foglalkoztatási program gyakornoki pozíciójának elnyerésére irányuló pályázatban a jelentkező hallgatónak az alábbi tanulmányi eredményeit kell megadnia pályázati anyagában:

1. *összesített tanulmányi eredmények*:
2. utolsó lezárt félév félévi súlyozott átlaga,
3. halmozott (kumulált) súlyozott tanulmányi átlag,
4. *TDK, OTDK dolgozat minősítése (elért eredmény)*

**VI. A pályázat részeként benyújtandó dokumentumok**

1. 1 db hiánytalanul kitöltött és aláírt *pályázati adatlap* és *önéletrajz[[2]](#footnote-2)*
2. csatolmányként 1 db, maximum 1 oldal terjedelmű, aláírt *motivációs levél*, amelyben a hallgató kifejti szándékát, indokait a pályázatával kapcsolatban,
3. további csatolmányként a pályázathoz kapcsolódó hiánytalanul kitöltött és aláírt 1-1 db *nyilatkozat* nevű dokumentumok3,
4. a Tanulmányi Osztály egy hónapnál nem régebbi igazolása az *aktív hallgatói jogviszony* fennállásáról, a féléves teljesítésről, a halmozott (kumulált) súlyozott tanulmányi *átlagáról* és a pályázatban *feltüntetett érdemjegyekről* 1 példányban*,*
5. büntetlen előéletet igazoló *hatósági erkölcsi bizonyítvány,*
6. *egyéb csatolmány*, amelyet a pályázó benyújtott pályázatával kapcsolatban relevánsnak értékel.

A pályázati adatlaphoz kapcsolódó fenti csatolmányokat a hallgató a pályázati adatlappal egyidejűleg köteles benyújtani.

**VII. A pályázatok benyújtásának módja**

A hiánytalanul kitöltött pályázati adatlapot, valamint az elválaszthatatlan csatolmányokat (önéletrajz, motivációs levél, nyilatkozatok, igazolás, hatósági erkölcsi bizonyítvány és egyéb csatolmány) nyomtatott formában, **keltezéssel és aláírással** ellátva kell benyújtani a Kormányhivatal részére.

A pályázati adatlap, valamint a kapcsolódó dokumentum minták elérhetőek és letölthetőek a Pázmány Péter Katolikus Egyetem digitális hirdetőtáblájáról: <https://ppke.hu/budapest-fovaros-kormanyhivatala-hosszu-tavu-tamogatasi-program>, továbbá Budapest Főváros Kormányhivatala honlapjáról: <https://kormanyhivatalok.hu/kormanyhivatalok/budapest>

**VIII. A pályázatok benyújtásának határideje**

**2025. június 15.**

**IX. A pályázatok benyújtásának helye**

1. ***elektronikus úton történő benyújtás esetén: Ügyfélkapun keresztül: Rövid név: BFKHHUMAN KRID: 340203117 címen***
2. ***személyesen*** Budapest Főváros Kormányhivatala Humánpolitikai Főosztály (1139 Budapest, Teve utca 1. a-c., V. emelet 5305/A iroda)
3. ***postai úton*** Budapest Főváros Kormányhivatala Humánpolitikai Főosztály (1139 Budapest, Teve utca 1. a-c.)

A postai úton történő benyújtás során legyenek figyelemmel a levélforgalomból adódó esetleges késedelmekre! A postai úton történő benyújtásnál a benyújtás időpontja a postai bélyegző szerinti dátum!

**X. A pályázatok elbírálásának módja**

A pályázatok kétkörös bírálati módszerrel kerülnek értékelésre a Kormányhivatal által kijelölt bíráló bizottság által.

A bírálat ***első köreként*** a benyújtott pályázat jelen felhívás V. pontjában meghatározottak alapján kerül értékelésre.

A bírálat ***második köreként*** a pályázók a Kormányhivatal vezető munkatársaiból felállított bizottság előtti személyes motivációs beszélgetésen vesznek részt, amely beszélgetés során motivációjukról, szakterületi háttérismereteikről, érdeklődési területükről adhatnak számot. A személyes beszélgetés során minden bíráló 1-10 pont közötti pontszámokkal egymástól függetlenül értékel minden pályázót, amely pontszámokból a bizottsági pontszám egyszerű számtani átlagolással kerül meghatározásra.

A szóbeli beszélgetés időpontjáról és helyéről a pályázókat a Kormányhivatal e-mailben tájékoztatja, valamint az időpont és a helyszín kifüggesztésre kerül az egyetemi faliújságra.

A pályázat *végső pontszáma* az objektív bírálat összpontszámának és a személyes beszélgetés pontszámának egyszerű számtani összegéből képződik. Azonos pontszámot elért hallgatók között sorsolással kerül kiválasztásra a nyertes pályázó.

A támogatási programba történő részvételhez a legmagasabb pontszámot elért hallgatói pályázattól kezdődően a pályázatok csökkenő sorrendbe rendeződnek, majd a férőhelyeknek megfelelő legmagasabb pontszámú pályázatok kerülnek sikeressé nyilvánításra.

A pályázatok értékeléséről, elbírálásáról jegyzőkönyv kerül felvételre a Kormányhivatal által.

**XI. A pályázatok elbírálásának határideje**

**2025. szeptember 15.**

**XII. A pályázati eredmények közzététele**

A támogatási programot elnyert hallgatókat a Kormányhivatal e-mailben tájékoztatja az eredményről, valamint a nyertesek névsora kifüggesztésre kerül az egyetemi faliújságra legkésőbb az elbírálást követő két munkanapon belül.

**XIII. A támogatási program kezdete, támogatás összege**

A támogatási program 2025. őszi félévétől kezdődik. A támogatási programba bekerülő hallgatóval Budapest Főváros Kormányhivatala támogatási szerződést köt.

**A szerződéskötés időpontja: 2025. szeptember 30. napjáig**

**A hallgatói támogatás havi összege: br. 170 000 Ft**

**XIV. A gyakornoki pozíciót elnyert hallgatók kötelezettségei**

A támogatási programba bekerülő hallgató köteles

1. a Kormányhivatal által – előzetes egyeztetést követően – a hallgató tanrendjéhez igazított munkavégzésre megjelölt napon és helyen megjelenni és heti 8 órában (legalább napi 4 óra időtartamban) a Kormányhivatalnál tanulmányai mellett gyakornoki munkát végezni.
2. az osztatlan tanári mesterképzés iskolai tanítási gyakorlata kivételével, a nemzeti felsőoktatásról szóló 2011. évi CCIV. törvény (Nftv.) 15. § (3) bekezdése szerinti, az adott képzés kimeneti követelményeként meghatározott legalább hat hétig tartó [Nftv. 85. § (3) bekezdés] szakmai gyakorlatot a Kormányhivatalnál teljesíteni.
3. a támogatási szerződés szerint az oklevelét a támogatott félévek időtartama alatt megszerezni és az oklevél megszerzését követően legalább a támogatott félévek számával megegyező időtartamra a Kormányhivatallal kormányzati szolgálati jogviszonyt létesíteni.[[3]](#footnote-3)
4. A támogatási programba bekerülő hallgató a Kormányhivatal kijelölt szervezeti egységeinél köteles legjobb tudása szerint helyt állni és mind a Kormányhivatal, mind a Pázmány Péter Katolikus Egyetem etikai normáinak megfelelő magatartást tanúsítani.
5. A hallgató támogatási program ideje alatt végzett tevékenysége során a tudomására jutó szenzitív információkat, üzleti titkokat köteles az adatvédelmi és szellemi tulajdon védelmére vonatkozó jogszabályok rendelkezései szerint megtartani.

**XV. Pályázati kapcsolattartó**

**Prantner Ivett** humánpolitikai referens, Tel.: +36 1 5504722, E-mail: prantner.ivett.rita@bfkh.gov.hu

**Jakab Zoltánné** humánpolitikai referens, Tel.: +36 1 550 4741, E-mail: jakab.zoltanne@bfkh.gov.hu

személyes konzultáció: 1139 Budapest, Teve utca 1. a-c. V. emelet 5305/A iroda hétfőn és szerdán 9:00-16:00 óra között

Jelen pályázati kiírás közzétevője a Pázmány Péter Katolikus Egyetem és Budapest Főváros Kormányhivatala között létrejött együttműködési megállapodás szerint Budapest Főváros Kormányhivatala. További információ a pályázattal kapcsolatban a fent megjelölt kapcsolattartóknál kérhető.

**Pályázati adatlap**

**Budapest Főváros Kormányhivatala hosszú távú támogatási programjához**

|  |  |
| --- | --- |
| **Név:** |  |
| **Születéskori név:** |  |
| **Születési hely és idő:** |  |
| **Anyja születési neve:** |  |
| **Lakóhelye:** |  |
| **E-mail:**  |  |
| **Telefon:** |  |
| **Egyetem/Kar/Szak:** |  |
| **Teljesített szemeszterek száma:** |  |

Ellenőrző lista:

Mielőtt elküldi a pályázatot, kérjük ellenőrizze, hogy a pályázat hiánytalan-e!

* hiánytalanul kitöltött és aláírt *pályázati adatlap*
* maximum 1 oldal terjedelmű, aláírt *motivációs levél*
* aláírt *önéletrajz* értesítési címmel, telefonos és e-mail elérhetőséggel
* Tanulmányi Osztály egy hónapnál nem régebbi igazolása az *aktív hallgatói jogviszony* fennállásáról, a *tanulmányi átlagról* és a pályázatban megjelölt *tantárgyak érdemjegyeiről*
* TDK, OTDK dolgozat minősítése (elért eredmény)
* hiánytalanul kitöltött és aláírt *nyilatkozatok*
* *hatósági erkölcsi bizonyítvány*

Alulírott nyilatkozom és aláírásommal igazolom, hogy az általam megadott adatok a valóságnak megfelelnek.

Budapest, 2025. ………………………..

…………………………………..

aláírás

**NYILATKOZAT**

**Budapest Főváros Kormányhivatala részére**

Alulírott

**családi név és utónév\*:**  …………………………………

**születési családi név és utónév\*:** …………………………………

**születési hely(kerülettel együtt megjelölve)\*:** …………………………………

**születési idő\*:** …………………………………

**anyja születési neve\*:** …………………………………

\*A személyi- és lakcímnyilvántartásban és a kiállított azonosító igazolványon szereplő adatokkal egyező módon kérjük megadni.

1. **Bejelentem a biztonságos kézbesítési szolgáltatásra alkalmas elektronikus elérhetőségem:**

A *kormányzati igazgatásról szóló 2018. évi CXXV. törvény* 72. § (2) bekezdése[[4]](#footnote-4)alapján bejelentem, hogy az írásbeli jognyilatkozatok elektronikus aláírása és az elektronikus dokumentumok kézhezvételének visszaigazolása érdekében Ügyfélkapus azonosítóval és az ahhoz kapcsolódó tárhellyel rendelkezem. Kijelentem továbbá, hogy amennyiben Ügyfélkapumat megszüntetem, és ezzel egyidejűleg új Ügyfélkapus regisztrációt valamint új tárhelyet létesítek, azt Budapest Főváros Kormányhivatala felé 15 napon bejelentem.

Tudomásul veszem, hogy amennyiben több ügyfélkapus regisztrációval rendelkezem, a ***……………. felhasználói néven***  létesített privát célra használt Ügyfélkapus azonosítóra és az ahhoz kapcsolódó tárhelyre kerül sor Budapest Főváros Kormányhivatala részéről az írásbeli jognyilatkozatok kézbesítésére.

Budapest, ………………(év) ……………(hó)……(nap)

…………………………………….

aláírás

1. **Hozzájárulok természetes személyazonosító adataim kezeléséhez:**

Hozzájárulok ahhoz, hogy a fent megjelölt természetes személyazonosító adataimat Budapest Főváros Kormányhivatala a Központi Ügyfél-regisztrációs Nyilvántartást vezető szervnek átadja annak érdekében, hogy a biztonságos kézbesítési szolgáltatást működtető szolgáltatóval együttműködve az államigazgatási szerv hivatali kapuja és az Ügyfélkapus tárhelyem között az elektronikus kézbesítés biztosításához szükséges kapcsolati kód létrejöjjön.

Budapest, ………………(év) ……………(hó)……(nap)

…………………………………….

aláírás

**Adatkezelési tájékoztató**

Budapest Főváros Kormányhivatala (a továbbiakban: Kormányhivatal) az álláshirdetésre, pályázatra jelentkezők személyes adatainak kezelése során az Európai Parlament és a Tanácsnak a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 rendelete (a továbbiakban: GDPR), az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.), valamint az adatvédelemre vonatkozó egyéb jogszabályi rendelkezések alapján jár el.

|  |  |  |
| --- | --- | --- |
|  | **Adatkezelő** | **Adatvédelmi tisztviselő** |
| **Neve:** | Budapest Főváros Kormányhivatala | dr. Iván Roland |
| **Székhelye:** | 1138 Budapest, Váci út 172-176.  | 1139 Budapest, Teve u. 1/a-c. |
| **Postacíme:** | 1364 Budapest, Pf.: 234 | 1139 Budapest, Teve u. 1/a-c. |
| **E-mail:** | hivatal@bfkh.gov.hu | hivatal@bfkh.gov.hu |

**Az adatkezelés célja és jogalapja**

Az adatkezelés célja a foglalkoztatási vagy gyakornoki jogviszony létesítésére jelentkezők felvételi eljárásának megindítása és lefolytatása.

Az adatkezelés a GDPR 6. cikk (1) bekezdés a) pontján alapul, miszerint az álláshirdetésre, pályázatra jelentkező (a továbbiakban: Pályázó) hozzájárulását adja személyes adatainak egy vagy több konkrét célból történő kezeléséhez, figyelemmel a GDPR 9. cikk (2) bekezdés h) pontjára, valamint a kormányzati igazgatásról szóló 2018. évi CXXV. törvény (a továbbiakban: Kit.) 82-83. §-ára.

**A kezelt személyes adatok köre**

A Kit. 83. § (5) bekezdése szerinti a Pályázó önéletrajzának adatai, továbbá az adott álláshely betöltése kapcsán a kinevezés feltételeinek ellenőrzéséhez szükséges adatok, a Kit. 82. §-a alapján.

**Az adatkezelés időtartama**

Az adatkezelés időtartama a Pályázó hozzájárulása esetén a teljes támogatási szerződés hatálya.

**Kik férhetnek hozzá a Kormányhivatal által kezelt adatokhoz?**

A Pályázó személyes adataihoz a Kormányhivatal pályázat bontására és elbírálására kijelölt munkatársai, kiválasztásra került pályázat esetén a jogviszony létrehozásában közreműködő munkatársai férhetnek hozzá.

A Kormányhivatal a pályázati felhívásokhoz kapcsolódóan nem vesz igénybe adatfeldolgozót. A személyes adatokat tartalmazó önéletrajzokat a Kormányhivatal harmadik félnek nem továbbítja.

**Adatbiztonsági intézkedések**

A Kormányhivatal a személyes adatokat elektronikus formában a székhelyén és telephelyein található szervereken, papíralapon pedig irattári rendszereiben tárolja, és megfelelő informatikai biztonsági, technikai és szervezési intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés vagy az adatok jogosulatlan megváltoztatása ellen.

Működése során a Kormányhivatal teljesíti a közfeladatot ellátó szervekre vonatkozó informatikai biztonságról szóló mindenkori hatályos jogszabályi követelményeket (jelenleg az állami és önkormányzati szervek elektronikus információbiztonságáról szóló 2013. évi L. törvény és az annak végrehajtásával kapcsolatos 41/2015. (VII. 15.) BM rendelet szabályait).

A papíralapú iratkezelés biztonságát a Kormányhivatal iratkezelési szabályzat útján biztosítja.

A Kormányhivatal rendelkezik Adatvédelmi és adatbiztonsági szabályzattal, amelyet rendszeresen felülvizsgál, továbbá kötelező módon kinevezett adatvédelmi tisztviselőt foglalkoztat, hogy gondoskodjon a pályázók adatainak védelméről.

**Az álláspályázatra jelentkező személy jogai**

1. A hozzáférés joga (GDPR 15. cikk)

A Pályázó jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adataihoz hozzáférést kapjon.

2. A helyesbítéshez való jog (GDPR 16. cikk)

A Pályázó jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, a Pályázó jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

3. A törléshez való jog (GDPR 17. cikk)

A Pályázó jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles a kért személyes adatok indokolatlan késedelem nélküli törlésére, ha az alábbi indokok valamelyike fennáll:

* 1. A személyes adatokra már nincs szükség abból a célból, amelyből azokat gyűjtötték, vagy más módon kezelték.
	2. A Pályázó visszavonja az adatkezelés alapját képező hozzájárulását, és az adatkezelésnek nincs más jogalapja.
	3. A Pályázó a GDPR 21. cikk (1) bekezdése alapján tiltakozik az adatkezelés ellen és nincs elsőbbséget élvező jogszerű ok az adatkezelésre.
	4. A személyes adatokat jogellenesen kezelték.
	5. A személyes adatokat jogi kötelezettség teljesítéséhez törölni kell.

4. Az adatkezelés korlátozásához való jog (GDPR 18. cikk)

A Pályázó jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

1. A Pályázó vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát.
2. Az adatkezelés jogellenes, és a Pályázó ellenzi az adatok törlését, és ehelyett kéri azok felhasználásának korlátozását
3. Az adatkezelőnek már nincs szüksége a személyes adatokra adatkezelés céljából, de a Pályázó igényli azokat jogi igények előterjesztéséhez, érvényesítéséhez vagy védelméhez.
4. A Pályázó a GDPR 21. cikk (1) bekezdése szerint tiltakozott az adatkezelés ellen. Ebben az esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e a Pályázó jogos indokaival szemben. Ha az adatkezelés a fentiek alapján korlátozás alá esik, az ilyen személyes adatokat a tárolás kivételével csak a Pályázó hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. Az adatkezelő a Pályázót, akinek a kérésére korlátozta az adatkezelést, az adatkezelés korlátozásának feloldásáról előzetesen tájékoztatja.

5. A tiltakozáshoz való jog (GDPR 21. cikk)

A Pályázó jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek a Pályázó érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**Miként gyakorolhatja fenti jogait, milyen jogorvoslati lehetőségei vannak?**

Amennyiben Ön él fenti jogaival, a Kormányhivatal a kérelem benyújtásától számított legrövidebb idő alatt, de legfeljebb huszonöt napon belül megadja az Ön számára a megtett intézkedésekről a tájékoztatást. A tájékoztatásnak tartalmaznia kell azt is, hogy adatkezeléssel kapcsolatos panaszának kivizsgálása érdekében mely szervhez fordulhat, milyen jogok illetik meg sérelme orvoslására, és hogy ügyével a NAIH-hoz, továbbá a bírósághoz fordulhat.

**Panasz bejelentése a Kormányhivatal, illetőleg a NAIH felé**

Személyes adatainak kezelésére vonatkozó panaszával elsődlegesen az adatvédelmi tisztviselőhöz illetve a NAIH-hoz (1125 Budapest, Szilágyi Erzsébet fasor 22/c., ugyfelszolgalat@naih.hu) fordulhat.

Ha Ön személyes adatai kezelésének jogellenességét tapasztalja, polgári pert kezdeményezhet a Kormányhivatal ellen. A per elbírálása a törvényszék hatáskörébe tartozik. A per – az Ön választása szerint – az Ön lakóhelye vagy tartózkodási helye szerint illetékes törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

**Nyilatkozat**

Alulírott ……………………………….. (szül. hely, idő: ………………………………………….., anyja születési neve: ………………………………………….) Budapest Főváros Kormányhivatala hosszú távú támogatási program pályázati felhívása kapcsán az alábbiak szerint nyilatkozom:

Az Európai Parlamentnek és a Tanácsnak a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 rendelete (2016. április 27.) (a továbbiakban: GDPR) 6. cikk (1) bekezdés a) pontja és Budapest Főváros Kormányhivatala hosszú távú támogatási programjára vonatkozó Pályázati Felhívása rendelkezései alapján hozzájárulok személyes adataimnak a benyújtott pályázatommal összefüggő kezeléséhez, illetve azoknak a kiválasztási eljárás lefolytatásában részt vevő személyek általi megismeréséhez.

Budapest, ………………(év) ……………(hó)……(nap)

 …………………………

 pályázó aláírása

1. Jelen pályázati felhívás körében vis maior helyzet a hallgatói jogviszony szünetelése függetlenül annak indokától, kivéve, ha a hallgatót fegyelmi büntetésként eltiltják a tanulmányok folytatásától. A hallgatói jogviszony egybefüggő szüneteltetésének ideje nem lehet hosszabb, mint két félév. A hallgatói jogviszony ezen szüneteltetési időszaka alatt a támogatási szerződés nyugszik. A hallgatói jogviszony szüneteltetése idejére a hallgató nem jogosult a támogatásra. A támogatás csak és kizárólag aktív hallgatói jogviszony esetén jár. A hallgatói jogviszony szüneteltetést követően a támogatási szerződés is aktív állapotba kerül. Amennyiben a hallgató a legfeljebb két féléves szüneteltetést követően nem folytatja tanulmányait, úgy a támogatási szerződés megszüntetésre kerül és a BFKH jogosult a kifizetett támogatás visszakövetelésére. Amennyiben a hallgatót fegyelmi büntetésként eltiltják a tanulmányok folytatásától, vagy a hallgató nem folytatja tanulmányait, úgy a támogatási szerződés azonnali hatállyal megszüntetésre kerül és a BFKH jogosult a kifizetett támogatás visszakövetelésére. Az oklevél megszerzését követően a szolgálati jogviszony létesítési kötelezettség tekintetében az aktív támogatott félévek számát kell figyelembe venni. [↑](#footnote-ref-1)
2. kizárólag a megadott minta szerint [↑](#footnote-ref-2)
3. Amennyiben a hallgató az oklevelét nem szerzi meg a XIV. c) alpont szerinti határidőben, vagy az oklevél megszerzését követően nem létesít kormányzati szolgálati jogviszonyt a Kormányhivatalnál, vagy a létesített jogviszonyt rövidebb ideig tartja fent, mint arra kötelezettséget vállalt, a tanulmányi támogatás visszakövetelésére kerül sor, mely az önkéntesség elmaradása esetén – a polgári jog szabályai szerint kerül érvényesítésre. [↑](#footnote-ref-3)
4. Kit. 72. § (2) A kormánytisztviselő köteles az írásbeli jognyilatkozatok elektronikus aláírása és az elektronikus dokumentumok kézhezvételének visszaigazolása érdekében az E-ügyintézési tv. szerinti, a Kormány által kötelezően biztosított elektronikus azonosítási szolgáltatással és az ehhez tartozó biztonságos kézbesítési szolgáltatásra alkalmas tárhellyel rendelkezni és a biztonságos kézbesítési szolgáltatásra alkalmas elektronikus elérhetőségét a foglalkoztatójával közölni. A kormánytisztviselő e kötelezettségét - ha törvény eltérően nem rendelkezik - a kinevezését követő 15 napon belül köteles teljesíteni. [↑](#footnote-ref-4)